
Pramistar 600 mg plėvele dengtos tabletės
Pramiracetamas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
Neišmeskite šio lapelio, nes vėl gali prireikti jį perskaityti.
Jeigu kiltų daugiau klausimų, kreipkitės į gydytoją arba vaistininką.
Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
Jeigu pasireiškė šalutinis poveikis (net jeigu jis šiame lapelyje nenurodyta), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje?
1.	Kas yra Pramistar ir kam jis vartojamas
2.	Kas žinotina prieš vartojant Pramistar
3.	Kaip vartoti Pramistar
4.	Galimas šalutinis poveikis
5.	Kaip laikyti Pramistar
6.	Pakuotės turinys ir kita informacija

Pramistar vartojamas koncentracijos ir atminties sutrikimų, atsiradusių dėl smegenų ląstelių degeneracijos arba dėl kraujagyslių, aprūpinančių smegenis krauju, ligų gydymui, ir abu šie sutrikimai atsiranda senyviems pacientams (pacientams vyresniems nei 65 m.). Pramistar veiklioji medžiaga yra pramiracetamas, - vaistas, pagerinantis atminties funkcijas ir mokymosi gebėjimus.

Pramistar vartoti negalima:
jeigu yra alergija pramiracetamo sulfatui arba kuriai nors pagalbinei šio vaisto medžiagai (jos išvardytos 6 skyriuje),
jeigu Jums buvo kraujo išsiliejimas smegenyse,
jeigu Jums nustatytas sunkus inkstų nepakankamumas,
jeigu Jums nustatytas kepenų nepakankamumas,
nėštumo ir žindymo laikotarpiu.

Įspėjimai ir atsargumo priemonės

Prieš pradėdami vartoti Pramistar pasitarkite su gydytoju ar vaistininku:
jeigu Jums nustatytas nesunkus arba vidutinio sunkumo inkstų nepakankamumas; 
jeigu Jūs vartojate vaistus nuo kraujo krešumo, pvz., aspiriną arba tokius antikoaguliantus kaip varfarinas;
jeigu nustatyti su kraujavimu susiję sutrikimai.

Šiais atvejais Pramistar reikia vartoti laikantis atsargumo.

Kiti vaistai ir Pramistar
Jeigu vartojate arba neseniai vartojote kitų vaistų arba dėl to nesate tikri, pasakykite gydytojui arba vaistininkui. Kai kurių vaistų vartoti kartu negalima, o kai kada reikia keisti vaistų dozę, jei jie vartojami kartu.
Pramistar ir kitų vaistų, kaip pvz., digoksino, ksantinų grupės vaistų (pvz. teofilino), kraujo krešėjimą mažinančių vaistų (pvz. varfarino) ir kraujospūdį mažinančių vaistų - AKF inhibitorių (tokių kaip kaptorpilis), sąveika nežinoma.

Jeigu kiltų daugiau klausimų dėl šio vaisto vartojimo su kitais vaistais, kreipkitės į gydytoją arba vaistininką.

Pramistar vartojimas su maistu ir gėrimais
Nėra žinoma apie jokias Pramistar sąveikas su maistu ir gėrimais.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.Pramistar neturėtų būti vartojamas nėštumo ir žindymo laikotarpiu.

Vairavimas ir mechanizmų valdymas
Poveikio gebėjimui vairuoti ir valdyti mechanizmus tyrimų neatlikta. Tačiau pranešama apie tokius Pramistar galimo poveikio požymius kaip svaigulys, sujaudinimas, tremoras ir suglumimas; atsiradus tokių požymių, negalima vairuoti automobilio ar valdyti mechanizmus. Pasitarkite su gydytoju. 

Visada vartokite šį vaistą tiksliai kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.
Jūsų gydytojas Jums pasakys kiek Pramistar tablečių per dieną ir kaip ilgai reikia vartoti.
Rekomenduojama dozė yra viena 600 mg tabletė kas 12 valandų (dvi tabletės per parą). Klinikinio poveikios galima tikėtis tik po 4-8 gydymo savaičių.

Gydytojas gali norėti patikrinti Jūsų inkstų funkciją, ypač kai jūs vartojate Pramistar ilgalaikiam gydymui.

Pacientai, sergantys inkstų nepakankamumu
Jei Jums nustatytas lengvas arba vidutinio sunkumo inkstų nepakankamumas, prieš pradėdami vartoti šį vaistą pasitarkite su gydytoju.

Ka daryti pavartojus per didelę Pramistar dozę?
Jei išgėrėte per daug šio vaisto, nedelsdami apie tai pasakykite gydytojui arba vaistininkui arba kreipkitės  į artimiausią gydymo įstaigą. Su savimi pasiimkite šio vaisto pakuotę ar pakuotės lapelį.
Apie perdozavimo atvejus iki šiol nebuvo pranešta.

Pamiršus pavartoti Pramistar
Jei pamiršote išgerti Pramistar tabletę, išgerkite ją, kai tik prisiminsite, nebent jau beveik laikas kitai dozei. Tokiu atveju tiesiog išgerkite kitą įprastą dozę, kai bus laikas (pagal aukšiau nurodytas instrukcijas).
Negalima vartoti dvigubos dozės norint kompensuoti praleistą tabletę.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.
Paprastai Pramistar toleruojamas gerai.

Dažnas (gali pasireikšti ne daugiau kaip 1 iš 10 žmonių)
Susijaudinimas, nemiga, svaigulys, pykinimas, viršutinės pilvo srities skausmas.

Nedažnas (gali pasireikšti ne daugiau kaip 1 iš 100 žmonių)
Sumažėjęs apetitas, konfūzinė būklė, tremoras (galūnių drebėjimas), burnos džiūvimas, virškinimo sutrikimas.

Retas (gali pasireikšti ne daugiau kaip 1 iš 1000 žmonių)
Disforija (nuotaikos svyravimas), enkoprezė (išmatų nelaikymas), raumenų spazmai, enurezė (šlapimo nelaikymas).

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje www.vvkt.lt esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu http://www.vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

Šį vaistą laikykitei vaikams nepastebimoje ir nepasiekiamoje vietoje.
Laikyti ne aukštesnėje kaip 30 ºC temperatūroje.

Ant lizdinės plokštelės ir dėžutės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinka vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

Pramistar sudėtis
Veiklioji medžiaga - pramiracetamas (pramiracetamo sulfato pavidalu). Kiekvienoje plėvele dengtoje tabletėje yra 600 mg pramiracetamo, atitinkančio 818,4 mg pramiracetamo sulfato.
Pagalbinės medžiagos yra mikrokristalinė celiuliozė, bevandenis koloidinis silicio dioksidas, krospovidonas, kalcio stearatas, hidroksipropilceliuliozė, titano dioksidas (E171), hipromeliozė, makrogolis 3350, makrogolis 400.

Pramistar išvaizda ir kiekis pakuotėje
Pramistar 600 mg plėvele dengtos tabletės yra baltos, ovalios, abiejose pusėse yra įspausta vagelė. Vagelė skirta tabletei perlaužti, kad būtų lengviau nuryti, bet ne jai padalyti į lygias dozes.
 
Vaistas tiekiamas  lizdinėmis plokštelėmis. Kartono dėžutėje yra 20 tablečių.

Registruotojas ir gamintojas

Registruotojas
F.I.R.M.A. S.p.A. (MENARINI GROUP)
Via di Scandicci, 37
Florence, Italija

Gamintojas
COSMO S.p.A.
Via C. Colombo, 1
20045 – Lainate (MI), Italija


Jeigu apie šį vaistą norite sužinoti daugiau, kreipkitės į vietinį registruotojo atstovą.

	UAB “BERLIN CHEMIE MENARINI BALTIC”
J.Jasinskio 16 a, LT-03163 Vilnius
Tel. + 370 5 2691947



Šis pakuotės lapelis paskutinį kartą peržiūrėtas 2021-05-19.

Išsami informacija apie šį vaistinį preparatą pateikiama Valstybinės vaistų kontrolės tarnybos prie Lietuvos Respublikos  sveikatos apsaugos ministerijos tinklalapyje http://www.vvkt.lt/

